দল হিসেবে বেশ ফুরফুরে মেজাজে রয়েছে ভারত ক্রিকেট দল। ছন্দে আছে, ফর্মেও আছে আর সেই সাথে দেখা পাচ্ছে সাফল্যের। মাঠের খেলায় প্রতিপক্ষকে বিন্দুমাত্র ছাড় দেন না বিরাট কোহলি। অনুশীলনে নিজেদের পুরোটা ঝালিয়ে নিতে কোহলির মতোই একাগ্রতা দেখাতে চায় পুরো দল। সে লক্ষ্যে ভারতীয় ক্রিকেটাররা এখন ডিএনএ টেস্ট করাচ্ছেন। এতে করে একজন ক্রিকেটারের গতি, পেশিশক্তি, চোট সামলে ওঠার ক্ষমতা বাড়ে। একই সঙ্গে অতিরিক্ত মেদ ঝরানো সহজ হয়।